wickkiey/tamil-wikipedia-chunked huggingface dataset:
# இரண்டாவது ஔலிகார வம்சம்

## பிரதேசம்

### வீழ்ச்சி

யசோதர்மனின் மரணத்திற்குப் பிறகு பேரரசின் பெரும்பகுதி சிதைந்தது. அவரது மரணத்திற்குப் பிறகு வம்சம் பற்றி எதுவும் தெரியவில்லை. மேலும் மால்வாவை மகிழ்மதியின் காலச்சூரிகள் கைப்பற்றினர்.  
வட இந்தியாவில் ஔலிகார ஆட்சியின் வீழ்ச்சிக்குப் பிறகு, பிற்கால குப்தர்களும் மௌகரிகளும் ஏகாதிபத்திய மேலாதிக்கத்திற்காகப் போராடத் தொடங்கினர்.  
முதல் ஔலிகார அரச குடும்பத்தைப் போலன்றி, இந்த அரச குடும்பமானது ஒருபோதும் குப்தர்களின் கீழ் நிலப்பிரபுத்துவமாக இருக்கவில்லை. சோண்டானி மற்றும் மண்டோசோரைச் சுற்றியுள்ள பகுதிகளில் உள்ள சிற்பங்கள் குப்தர் கலையின் இறுதிக் காலத்திற்கான ஒரு நல்ல அடையாளமாகும். ஏனெனில் அவை கி.பி 525 ஆம் ஆண்டில் (கி.பி 515 - 545 ஆட்சி செய்தவர்) யசோதர்மனால் அல்கான் ஹுன மன்னர் மிகிரகுலனுக்கு எதிரான வெற்றியைக் கொண்டாடும் விதமாக நிறுவப்பட்டன. இது துணைக் கண்டத்தில் குப்தர்களின் கலாச்சார மற்றும் அரசியல் ஒற்றுமையின் கடைசி கட்டத்துடன் ஒத்துப்போகிறது. குப்தர் கலைக்கும் மத்தியகால இந்தியக் கலைக்கும் இடையிலான இடைக்காலக் கலையாக சோண்டானி கலை கருதப்படுகிறது.
# இரண்டாவது ஔலிகார வம்சம்

## இதனையும் காண்க

- ஔலிகாரர்கள்
- யசோதர்மன்
- மால்வா, மத்தியப் பிரதேசம்
# இராம் கிருஷ்ணா யாதவ்

**இராம் கிருஷ்ணா யாதவ்** (*Ram Krishna Yadav*) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் 1989 ஆம் ஆண்டில் நடைபெற்ற இந்திய நாடாளுமன்ற பொதுத் தேர்தலில் உத்தரப்பிரதேசம், ஆசம்கர் மக்களவைத் தொகுதியில் பகுஜன் சமாஜ் கட்சி வேட்பாளராகப் போட்டியிட்டு மக்களவைக்கு உறுப்பினராகத் தேர்ந்தெடுக்கப்பட்டார். பனாரசு இந்து பல்கலைக்கழகத்தில் மாணவனாக இருந்த இவர் ஒரு வழக்கறிஞர் ஆவார்.
# கைலாசு நாத் சிங் யாதவ்

**கைலாஷ் நாத் சிங் யாதவ்** (*Kailash Nath Singh Yadav*)**(**பிறப்பு சூலை 3,1957) என்பவர் இந்திய அரசியல்வாதியும் உத்தரப்பிரதேச சட்டமன்ற மேனாள் உறுப்பினரும் ஆவர். இவர் சந்தௌலி மக்களவை தொகுதியின் உறுப்பினராக 2004 முதல் 2009 வரை பதவி வகித்துள்ளார். முன்னதாக யாதவ், 14-ஆவது உத்தரபிரதேச சட்டமன்ற உறுப்பினராக இருந்தார். இவர் 2002 முதல் 2003 வரையிலான மாயாவதி தலைமையிலான உத்தரப்பிரதேச அரசாங்கத்தில் அறிவியல் தொழில்நுட்ப அமைச்சராகவும், தரிசு நில மேம்பாடு, நீர்வளத்துறை அமைச்சராகவும் பதவி வகித்தார்.
# சம்மிட்டு, நியூஜெர்சி

**சம்மிட்டு** (*Summit*) ஐக்கிய அமெரிக்க மாநிலம் நியூ செர்சியின் யூனியன் கவுன்ட்டியில் வடகோடியிலுள்ள ஒரு நகரமாகும். இந்த நகரம் நியூ யோர்க் பெருநகர் பகுதியினுள் அமைந்துள்ளது. நியூ செர்சியின் வடக்கு-மத்திய பகுதியில் உள்ள முகட்டொன்றில் அமைந்துள்ளது. ராரிட்டன் மற்றும் ராவே ஆற்றுப் படுகையில் அமைந்துள்ளது. இதன் எல்லையில் எசுசெக்சும் மோரிசும் உள்ளன. நியூ யார்க் நகரின் வணிக மையமாகவும் பணிப்பயணியர் நகரமாகவும் விளங்குகின்றது. 2020 மக்கள்தொகை கணக்கெடுப்பின்படி, இந்நகரத்தின் மக்கள்தொகை 22,719 ஆகும்.  
மார்ச்சு 23, 1869ஆம் ஆண்டு நியூ செர்சி சட்டசபையில் நிறைவேற்றப்பட்ட சட்டத்திற்கிணங்க சம்மிட்டு நகரியமாக நிறுவப்பட்டது. மார்ச்சு 8, 1899 முதல் நகரமாக மீளமைக்கப்பட்டது.
# குவாதர் மாவட்டம்

**குவாதர் மாவட்டம்** (*Gwadar District*), பாகிஸ்தான் நாட்டின் தென்மேற்கில் உள்ள பலூசிஸ்தான் மாகாணத்தின் 36 மாவட்டங்களில் ஒன்றாகும். தெற்கு பலூசிஸ்தானில் அமைந்த இம்மாவட்டத்தின் நிர்வாகத் தலைமையிடம் குவாதர் நகரம். இம்மாவட்டம் மக்ரான் கோட்டத்தில் உள்ளது. அரபிக்கடல் கடற்கரையில் அமைந்த இம்மாவட்டத்தில் குவாதர் துறைமுகம் அமைந்துள்ளது. சீனாவையும், குவாதர் துறைமுகத்தையும் இணைக்கும் சீனா–பாக்கித்தான் பொருளாதார பாதை இம்மாவட்டம் வழியாகச் செல்கிறது.
# குவாதர் மாவட்டம்

## அமைவிடம்

பலூசிஸ்தான் மாகாணத்தில் தெற்கில் அமைந்த குவாதர் மாவட்டத்தின் தெற்கில் அரபிக்கடல், வடக்கில் ஈரானின் சீசுத்தானும் பலுச்சிசுத்தானும் மாகாணம், கிழக்கில் லாஸ்பெலா மாவட்டம், மேற்கில் கெச் மாவட்டம் மற்றும் ஆவாரன் மாவட்டங்களும் எல்லைகளாகக் கொண்டுள்ளது.
# குவாதர் மாவட்டம்

## மாவட்ட நிர்வாகம்

இம்மாவட்டம் குவாதர் வட்டம், ஜிவானி வட்டம், ஓர்மரா வட்டம், பஸ்னி வட்டம், சண்ட்சர் வட்டம் என 5 வருவாய் வட்டங்களும் மற்றும் 18 ஒன்றியக் குழுக்களையும் கொண்டுள்ளது.
# குவாதர் மாவட்டம்

## புவியியல்

. நாட்டின் பகுதியாக இருந்த குவாதர் பகுதி]]
அரபிக்கடல் ஓரத்தில் 620 கிலோமீட்டர் நீளத்தில் அமைந்த குவாதர் மாவட்டம், பலூசிஸ்தான் மாகாணத் தலைநகரான குவெட்டா நகரத்திற்கு தென்மேற்கில் அமைந்துள்ளது. இம்மாவட்டத்தின் வடக்கு எல்லையாக ஈரானின் சீசுத்தானும் பலுச்சிசுத்தானும் மாகாணம் உள்ளது. ஓமான் நாட்டின் கட்டுப்பாட்டில் இருந்த குவாதர் மாவட்டப் பகுதிகளை 1958ஆம் ஆண்டில் பாகிஸ்தான் அரசு விலை கொடுத்து பாகிஸ்தானுடன் இணைத்துக் கொண்டது. இம்மாவட்டத்தின் தலைமையிட நகரமான குவாதர் கடற்கரையில் குவாதர் துறைமுகம் உள்ளது.
# குவாதர் மாவட்டம்

## மக்கள் தொகை பரம்பல்

2023 பாக்கித்தான் மக்கள் தொகை கணக்கெடுப்பின்படி குவாதர் மாவட்டததின் மொத்த மக்கள் தொகை 3,05, 160 ஆகும். பாலின விகிதம் 100 ஆண்களுக்கு 111 பெண்கள் வீதம் உள்ளனர். சராசரி எழுத்தறிவு 50.30% ஆகும். இம்மாவட்ட மக்கள் தொகையில் 10 வயதிற்குட்பட்ட குழந்தைகள் 29.32% ஆக உள்ளது. இம்மாவட்ட மக்கள் தொகையில் 52.12% பேர் நகர்புறங்களில் வாழ்கின்றனர்.
# குவாதர் மாவட்டம்

## மக்கள் தொகை பரம்பல்

### சமயங்கள்

குவாதர் மாவட்டத்தில் இசுலாமியர்கள் 99.15% மற்றும் இந்து, கிறித்தவம்,சீக்கியம், பிற சமயத்தினர் 0.85% உள்ளனர்.
# குவாதர் மாவட்டம்

## மக்கள் தொகை பரம்பல்

### மொழிகள்

குவாதர் மாவட்டத்தில் பலூச்சி மொழி 97.66%, சிந்தி மொழி 0.45%, பஞ்சாபி மொழி 0.42%, உருது மொழி 0.4% மற்றும் பிற மொழிகள் 1.07% பேசுகின்றனர்.
# கெச் மாவட்டம்

**கெச் மாவட்டம்** (*Kech District*) பாகிஸ்தான் நாட்டின் தென்மேற்கில் அமைந்த பலூசிஸ்தான் மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் தர்பத் நகரம் ஆகும். இது குவாதர் மாவட்டத்தின் வடக்கே அமைந்துள்ளது. சீனா–பாக்கித்தான் பொருளாதார பாதை இம்மாவட்டத்தின் வழியாக குவாதர் துறைமுக நகரம் வரை செல்கிறது.
# கெச் மாவட்டம்

## அமைவிடம்

கெச் மாவட்டத்தின் வடக்கிலும், மேற்கிலும் ஈரான் நாட்டின் சீசுத்தானும் பலூச்சிஸ்தான் மாகாணம், தெற்கில் குவாதர் மாவட்டம் அமைந்துள்ளது.
# கெச் மாவட்டம்

## மாவட்ட நிர்வாகம்

கெச் மாவட்டம் தர்பத் வட்டம், மண்ட் வட்டம், டம்ப் வட்டம், பால்னிகோர் வட்டம், புலேதோ வட்டம், தஸ்த் வட்டம், ஹோசப் வட்டம் 7 வருவாய் வட்டங்களையும், ஒன்றியக் குழுக்களையும் கொண்டுள்ளது.
# கெச் மாவட்டம்

## மக்கள் தொகை பரம்பல்

2023 பாக்கித்தான் மக்கள் தொகை கணக்கெடுப்பின்படி 253,475 குடியிருப்புகள் கொண்ட கெச் மாவட்ட மக்கள் தொகை 2,53,475 ஆகும்.
பாலின விகிதம் 100 பெண்களுக்கு 110 ஆண்கள் வீதம் உள்ளனர். சராசரி எழுத்தறிவு 49.65% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 30.97% ஆக உள்ளனர்.நகர்புறங்களில் 36.44% மக்கள் வாழ்கின்றனர்.
# கெச் மாவட்டம்

## மக்கள் தொகை பரம்பல்

### சமயம்

இம்மாவட்டத்தில் இசுலாமியர்கள் பெரும்பான்மையாக வாழ்கின்றனர். கிறித்தவம் போன்ற பிற சமயத்தவர்கள் 0.41% ஆக உள்ளனர்.
# கெச் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பலூச்சி மொழியை 99.73% மக்கள் பேசுகின்றனர். பிராகுயி மொழி, சிந்தி மொழிகளை சிறுபான்மையினர் பேசுகின்றனர்.
# திராபெலசு ஏஜிலசு

**ஒளிர் தரைவாழ் அகாமா** (*திராபெலசு ஏஜிலசு-Trapelus agilis*) என்பது *திராபெலசு* பேரினத்தினைச் சார்ந்த ஓந்திச் சிற்றினமாகும். இது மத்திய, மேற்கு, தெற்காசியா, ஈரான், பாக்கித்தான், இந்தியா, உருசியா, துருக்மெனிஸ்தான், தஜிகிஸ்தான், உசுபெகிசுத்தான், கசக்கஸ்தான், சீனா, ஈராக்கு, ஆப்கானித்தானில் காணப்படும் *அகாமிடே* குடும்பச் சிற்றினமாகும்.  
- *குசிச்தானென்சிசு* வட்டார வகை: ஈரான், குசிஸ்தான் மாகாணம், ஷுஷ்டார் செல்லும் சாலையில் ஹாஃப்ட்-ஜெலுக்கு வடமேற்கே 5 கிமீ.&nbsp;
- *பாக்கித்தானென்சிசு* பாக்கித்தான்-தென்கிழக்கு பாக்கித்தான், ஒட்டிய வடமேற்கு இந்தியா வட்டார வகை: கஜ்-ஆறு, கீர்த்தர் மலைத்தொடர், தென்கிழக்காசிய பாக்கித்தான்.
# திராபெலசு ஏக்னெடே

**திராபெலசு ஏக்னெடே** (*Trapelus agnetae*) என்பது *அகாமிடே* குடும்பத்தில் *திராபெலசு* பேரினத்தினைச் சேர்ந்த சிற்றினமாகும். இது இஸ்ரேல், ஜோர்தானில் காணப்படுகிறது. இந்தச் சிற்றினம் சிறிய, நடுத்தர அளவிலானது. இதன் தலை அகலத்தை விட நீளமானது. கரங்கள் ஒப்பீட்டளவில் உடலைவிட நீளமானது. குலார் பை இல்லை. முதுகுச் செதில்கள் சிறியவை, சம அளவில் இருக்கும், இடைக்கணிக்கப்பட்ட பெரிய செதில்களைக் கொண்ட வரிசையில் அமைந்திருக்கும். வயிற்றுப்புறச் செதில்கள் பொதுவாக மென்மையாகக் காணப்படும்.
# தாண்டல்கார்பைடு

**தாண்டல்கார்பைடு** (*Tantalcarbide*) என்பது தாண்டலம் கார்பைடின் ஓர் அரிய கனிமமாகும். TaC என்ற மூலக்கூற்று வாய்ப்பாட்டால் இக்கனிமம் அடையாளப்படுத்தப்படுகிறது. 192.96 கிராம்/மோல் என்ற மூலக்கூறு எடையுடன் தாண்டலம் (93.78%) மற்றும் கார்பன் (6.22%) என்ற அளவுகளில் முதன்மை தனிமங்கள் சேர்ந்து இக்கனிமம் உருவாகிறது. சமகட்டுடைய படிக அமைப்பைக் கொண்டு பொதுவாக வெண்கலம் அல்லது பழுப்பு முதல் மஞ்சள் நிறத்தை வெளிப்படுத்துகிறது. மோவின் கடினத்தன்மை அளவுகோலில் இது 6–7 என்ற கடினத்தன்மையுடன் காணப்படுகிறது. தாண்டல்கார்பைடு பொதுவாக சிறுமணிகள் நிலையில் 14.6 கிராம்/மீ<sup>3</sup> என்ற மிகவும் அடர்த்தியுடன் துணை-சங்குருவ முறிவை காட்சிப்படுத்துகிறது.  
இயற்கையில் கிடைக்கும் மாதிரிகள் மிகவும் அரிதானவை. இக்கனிமம் TaC கனிமத்தின் கலவையை வெளிப்படுத்தும் ஒரே அறியப்பட்ட கனிமமாகும்.  
தாண்டலம் கார்பைடு தூள் பல உண்மையான உலக பயன்பாடுகளுக்குப் பயன்படுத்தப்படுகிறது. இருப்பினும், பொதுவாக அரிதானது என்பதால் தாண்டல்கார்பைடு கனிமத்திலிருந்து இக்கனிமம் தயாரிக்கப்படுவதில்லை. பதிலாக இது வேறு வழிகளில் தயாரிக்கப்படுகிறது.  
பன்னாட்டு கனிமவியல் சங்கம் தாண்டல்கார்பைடு கனிமத்தை Tcb என்ற குறியீட்டால் அடையாளப்படுத்துகிறது.
# தாண்டல்கார்பைடு

## இயற்கைத் தோற்றம்

தாண்டல்கார்பைடு இயற்கையான நிலையில் மிகவும் அரிதானது. பெரும்பாலான மாதிரிகள் இத்தாலியின் மத்திய யூரல் அல்லது சுரங்கங்களில் கண்டுபிடிக்கப்பட்டுள்ளன. முதல் ஆவணப்படுத்தப்பட்ட மாதிரி 1909 ஆம் ஆண்டில் பி. வால்டரால் மத்திய யூரல் மலைகளில் உள்ள நிசுணெடாகில்சுகி மாவட்டத்தில் கண்டுபிடிக்கப்பட்டது.  
மேற்கு ஆத்திரேலியா மற்றும் இத்தாலியின் கிராவெச்சியா ஆகிய இடங்களில் உள்ள பிற இடங்களில் தாண்டல்கார்பைடு கிடைப்பதாக ஆவணப்படுத்தப்பட்டுள்ளன
# தாண்டல்கார்பைடு

## பெயர்க்காரணம்

தாண்டல்கார்பை என்ற பெயர் அதன் முதன்மை தனிமங்களான தாண்டலம் மற்றும் கார்பனைக் குறிக்கிறது என்பது தெளிவாகிறது. இருப்பினும், இது முதலில் 1909 ஆம் ஆண்டில் பூர்வீக தாண்டலம் என்று கருதப்பட்டது. இது 1926 ஆம் ஆண்டில் தாண்டலம் கார்பைடு என மறுபெயரிடப்பட்டது, பின்னர் 1966 ஆம் ஆண்டில் தாண்டல்கார்பைடு என மறுபெயரிடப்பட்டது.
# தாண்டல்கார்பைடு

## பண்புகள்

தாண்டல்கார்பைடு என்பது ஆறெண்முக வடிவத்தைக் கொண்டுள்ளது, Fm3m என்ற இடக்குழுவில் பொதுவாக சிறுமணிப் படிகங்களாகக் காணப்படுகிறது. பெரும்பாலும் மற்ற மணல் வகைகளுடன் கலந்தே காணப்படுகிறது.  
சுமார் 3800 °செல்சியசு என்ற மிக உயர்ந்த உருகுநிலையைக் கொண்டுள்ளது, இருப்பினும் உண்மையில் இதன் சோதனை ஆவணப்படுத்தப்படவில்லை. தாண்டல்கார்பைடு நையோபோகார்பைடுடன் சமக்கட்டமைப்புப் படிகமாக உள்ளது. தற்செயலாக அதே இடங்களிலும் காணப்படுகிறது. நையோபோகார்பைடு நையோபியம் மற்றும் கார்பனால் ஆனது.
# தாண்டல்கார்பைடு

## பயன்கள்

தாண்டல்கார்பைடு வணிக ரீதியாகப் பயன்படுத்த முடியாத அளவுக்கு மிகக் குறைந்த அளவிலேயே காணப்படுகிறது. இருப்பினும் தாண்டலம் கார்பைடு பொடிகள் கருவிகள் அல்லது மண்மாழை கலப்புப் பொருள்களாகப் பயன்படுத்தப்படுகின்றன.
# இலெவா படேல்

**இலெவா படேல்** (*Leva Patel*) என்பது இந்தியாவில் உள்ள பட்டிதர்களின் துணை சாதியாகும். முக்கியமாக குசராத்தின் சரோதர் பிராந்தியத்தில் காணப்படுகிறது. கடவாக்கள் போன்ற பிற பட்டிதார் துணை சாதிகளுடன் ஒப்பிடும்போது, இவர்கள் அதிக செல்வத்தையும், வர்த்தகம், கல்வி மற்றும் உற்பத்தியாளர் கூட்டுறவு சங்கங்களில் பதவிகளின் கட்டுப்பாட்டையும் கொண்டிருந்தனர்.
# இலெவா படேல்

## தோற்றம்

இலெவா பட்டேல் சாதியினர் குசராத்தின் கேடா மாவட்டத்தில் உள்ள கதா விசுதார் வட்டம் பச்சாவ் இயில்லோ கட்சு-புச்சு குசராத்தில் இருந்து சூத்ரா என்ற பெயரில் உருவானவர்கள் ஆவர். பஞ்சாபில் இருந்து குடியேறியவர்கள், குசான்களிலிருந்து தப்பி வந்தவர்கள், அயோத்தி<nowiki/>யிலிருந்து குடியேறியவர்கள் அல்லது ஊனாக்கள், குர்ச்சராக்கள் போன்றோரிடமிருந்து வந்தவர்கள் போன்ற பல்வேறு பிரபலமான புராணக்கதைகள் உள்ளன. இருப்பினும், இந்த புராணங்கள் சந்தேகத்திற்குரிய நம்பகத்தன்மை கொண்டவையாகும். மேலும் பாரம்பரியத்தின் கண்டுபிடிப்புக்கு ஓர் எடுத்துக்காட்டும் ஆகும். இந்த மரபுக் கதைகளில் மிகவும் பிரபலமானவை என்னவென்றால், இந்து காவியமான இராமாயணத்தில் உள்ள இராமர் தெய்வத்தின் மகன் லாவா வழித்தோன்றல்கள் என்று கூறப்படுவதாகும். லேவா சாதியினர் தங்கள் பெயர் லாவா என்ற பெயரிலிருந்து பெறப்பட்டதாக கூறுகின்றனர், இருப்பினும் இது உண்மையில் நர்மதா ஆற்றின் உள்ளூர் பெயரான ரேவாவின் சிதைவு ஆகும்.  
19 மற்றும் 20-ஆம் நூற்றாண்டுகளில், பல இலெவா பட்டேல் மக்கள் தென்னாப்பிரிக்கா, அமெரிக்கா, கனடா மற்றும் ஐக்கிய இராச்சியம் போன்ற பிற நாடுகளுக்கு குடிபெயர்ந்துள்ளனர். இந்தியாவிற்குள், அவர்கள் குசராத்தில் இருந்து மகாராட்டிரா, இராசத்தான், ஆந்திரப் பிரதேசம், மேற்கு வங்கம், மத்தியப் பிரதேசம் போன்ற பிற மாநிலங்களுக்கு குடிபெயர்ந்துள்ளனர்.
# படிமம்:Unnale Unnale.jpg

## Summary

- Movie poster of the film *உன்னாலே உன்னாலே*.
- Copyright holders are Oscar Films and Ravichandran.
- Strictly for informational purposes on the film உன்னாலே உன்னாலே.
# படிமம்:Unnale Unnale.jpg

## Rationale of fair use for உன்னாலே உன்னாலே

1. The image is a poster of the film *உன்னாலே உன்னாலே* originally created by Sri Venkateswara Creations
1. The poster is of lower resolution than the original film (copies made from it will be of inferior quality).
1. No free or public domain images have been located for this film.
1. The poster does not limit the copyright owners' rights to distribute the film in any way.
1. The poster is being used for informational purposes only, and its use is not believed to detract from the original film in any way.
1. This image is used to portray the two protagonists of the film.
# தார்ரா

**தார்ரா** (*Tharra*) என்பது வட இந்தியா மற்றும் பாக்கித்தானில் கரும்பு அல்லது கோதுமையிலிருந்து தயாரிக்கப்படும் ஒரு வகையான உள்நாட்டு மதுபானமாகும். கரும்புச்சாற்றை அல்லது கோதுமை உமியை நொதித்தல் முறையில் நொதிக்கச் செய்து தார்ரா மதுபானம் தயாரிக்கப்படுகிறது. பெரும்பாலும் சட்டவிரோதமாகவும் பதிவு செய்யப்படாமலும் அல்லது அரசாங்க அனுமதியின்றியும் முறைசாரா முறையில் இம்மதுபானம் தயாரிக்கப்படுகிறது. குறிப்பாக பீகார், உத்தரபிரதேசம், பஞ்சாப் (இந்தியா) மற்றும் அரியானா மாநிலங்களில் அதிகமான அளவில் தயாரிக்கப்படுகிறது. பொதுவாக கரும்பிலிருந்து தயாரிக்கப்படுவதால், பெரும்பாலும் இது ஒரு கச்சா ரம் என்று பார்க்கப்படுகிறது.
# தார்ரா

## தயாரிப்பு

வடிகட்டும் செயல்முறையின் கடுமையான வாசனை காரணமாக, தார்ரா பெரும்பாலும் மனித குடியிருப்புகளிலிருந்து விலகி, தொலைதூர வயல்களில் தயாரிக்கப்படுகிறது. இப்பகுதியின் விவசாயப் பொருளாதாரத்தின் சில கழிவுப்பொருட்களை மறுசுழற்சி செய்கிறது.
# தார்ரா

## உடல்நலம்

பாக்கித்தான் நாட்டில் நடத்தப்பட்ட ஒரு ஆய்வின்படி, வீட்டில் தயாரிக்கப்பட்ட மதுபானமான தார்ராவில் பல அசுத்தங்கள் இருந்தன. மேலும் இவை பெரும்பாலும் ஆரோக்கியத்திற்கு தீங்கு விளைவிக்கும்.
# தார்ரா

## உள்ளூர் பொருளாதாரம்

தார்ரா மது பெரும்பாலும் ஏழைகள் அல்லது நிலமற்ற உழவர்களால் நுகரப்படுகிறது. பொதுவாக அதிகாரிகள் மற்றும் காவல்துறை அதிகாரிகளின் துணையுடன் காய்ச்சி வடிகட்டப்படுகிறது, இதனால் அதிக இலாபமும் ஈட்டப்படுகிறது.
# இந்துகுருப்பேட்டை

**இந்துகுருப்பேட்டை** (*Indukurupeta*) இந்தியாவின் ஆந்திரப்பிரதேச மாநிலம் அல்லூரி சீதாராம இராசு மாவட்டத்திலுள்ள தேவிபட்டினம் மண்டலத்தில் உள்ள ஒரு கிராமமாகும்.
# இந்துகுருப்பேட்டை

## புவியியல்

என்ற அடையாள ஆள் கூறுகளில் இந்துகுருபேட்டை கிராமம் அமைந்துள்ளது.
# இந்துகுருப்பேட்டை

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்துகுருப்பேட்டையின் மக்கள் தொகை 3291 ஆக இருந்தது. இத்தொகையில் 1624 ஆண்களும் 1667 பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 9% ஆகவும் கிராமத்தின் கல்வியறிவு விகிதம் 60% ஆகவும் இருந்தது.
# கொண்டமோடலு

**கொண்டமோடலு** (*Indukurupeta*) இந்தியாவின் ஆந்திரப்பிரதேச மாநிலம் கிழக்கு கோதாவரி மாவட்டத்தில் உள்ள தேவிபட்டினம் மண்டலத்தில் உள்ள ஒரு கிராமமாகும்.
# கொண்டமோடலு

## புவியியல்

என்ற அடையாள ஆள் கூறுகளில் கொண்டமோடலு கிராமம் அமைந்துள்ளது.
# கொண்டமோடலு

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கொண்டமோடலு கிராமத்தின் மக்கள் தொகை 2039 ஆக இருந்தது. இத்தொகையில் 959 ஆண்களும் 1080 பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 13% ஆகவும் கிராமத்தின் கல்வியறிவு விகிதம் 47% ஆகவும் இருந்தது.
# நாசா-இஸ்ரோ தொகுவில்லை வீவாணி (நிசார்)

**நாசா-இஸ்ரோ தொகுவில்லை வீவாணி** (*NASA-ISRO Synthetic Aperture Radar - NISAR*) திட்டம் என்பது நாசா மற்றும் இஸ்ரோ இடையேயான ஒரு கூட்டுத் திட்டமாகும், இது 2025 ஆம் ஆண்டில் புவி கண்காணிப்பு செயற்கைக்கோளில் இரட்டை அதிர்வெண் தொகுவில்லை வீவாணியைஉருவாக்கி ஏவுகிறது. இரட்டை அதிர்வெண்களைப் பயன்படுத்தும் முதல் தொலையுணர்வுக் கருவி மற்றும் படிமமாக்கல் வசதியைக் கொண்ட செயற்கைக்கோள் இந்த செயற்கைக்கோள் ஆகும். இது தொலையுணர்வு முறையில், பூமியில் இயற்கையான செயல்முறைகளைக் கவனிப்பதற்கும் புரிந்துகொள்வதற்கும் பயன்படுத்தப்படும். எடுத்துக்காட்டாக, அதன் இடது நோக்கிய கருவிகள் அண்டார்டிக்கின் தாழ்வெப்பநிலைக் கோளத்தை ஆய்வு செய்யும். இத்திட்டத்தின் மொத்த செலவு $1.5 பில்லியன் என மதிப்பிடப்பட்டுள்ளது, NISAR உலகின் மிக விலையுயர்ந்த புவி-படமாக்கல் செயற்கைக்கோளாக இருக்கக்கூடும்.
# நாசா-இஸ்ரோ தொகுவில்லை வீவாணி (நிசார்)

## கண்ணோட்டம்

நாசா-இஸ்ரோ தொகுவில்லை வீவாணி அல்லது தொலையுணர்வி அல்லது நிஸார் செயற்கைக்கோள், மேம்பட்ட தொலையுணர்வி படிமமாக்கலைப் பயன்படுத்தி பூமியின் நிலம் மற்றும் பனித்திரள்களின் உயரத்தை மாதத்திற்கு நான்கு முதல் ஆறு முறை 5 முதல் 10 மீட்டர் தெளிவுத்திறன்களில் வரைபடமாக்கும். சுற்றுச்சூழல் இடையூறுகள், பனிப்படலச் சரிவு, நிலநடுக்கங்கள், சுனாமி, எரிமலை வெடிப்பு, நிலச்சரிவுகள் போன்ற இயற்கைப் பேரிடர்கள் உள்ளிட்ட புவிக்கோளின் மிகவும் சிக்கலான இயற்கை செயல்முறைகளை அவதானித்து அளவிட வடிவமைக்கப்பட்டுள்ளது.  
இந்தத் தொலைநோக்குப் பணி நாசா மற்றும் இஸ்ரோ இடையேயான கூட்டாண்மைப் பணி ஆகும். ஒப்பந்தத்தின் விதிமுறைகளின் கீழ், நாசா இந்தப் பணியின் எல்-பேண்ட் தொகுவில்லை வீவாணி (அறிவியல் தரவு புவியிடங்காட்டி பெறுநர்களுக்கான உயர் விகிதத் தொலைத்தொடர்புத் துணை அமைப்பு, ஒரு திட-நிலை பதிவுக்கருவி மற்றும் ஏற்புச்சுமை தரவு துணை அமைப்பு) வழங்கும். செயற்கைக்கோள் பேருந்து, அலைக்கற்றை எஸ்-பேண்ட் தொகுவில்லை வாணி (எஸ்ஏஆர்) ஏவுகணை வாகனம் மற்றும் அதனுடன் தொடர்புடைய ஏவுதல் சேவைகளை இஸ்ரோ வழங்கும்.  
நிசார் (NISAR) இன் அனைத்துத் தரவுகளும் கண்காணிப்புக்குப் பிறகு ஒன்று முதல் இரண்டு நாட்களுக்குள் மற்றும் இயற்கை பேரழிவுகள் போன்ற அவசர காலங்களில் சில மணிநேரங்களுக்குள் இலவசமாகக் கிடைக்கும். நிசார் (NISAR) இலிருந்து சேகரிக்கப்பட்ட தரவு புவியின் மேற்பரப்பின் பரிணாமம் மற்றும் நிலை பற்றிய தகவல்களை வெளிப்படுத்தும், அறிவியலாளர்கள் நமது கிரகத்தின் இயற்கையான செயல்முறைகளையும் மாறிவரும் காலநிலையையும் நன்கு புரிந்துகொள்ள உதவும், மேலும் எதிர்கால வளங்கள் மற்றும் பேரிடர் மேலாண்மை நிர்வாகத்திற்கு உதவும்.  
இந்தச் செயற்கைக்கோளானது மூன்று அச்சு நிலைத்தன்மை கொண்டதாக இருக்கும். இது 12 மீ (39 அடி ) வரிசைப்படுத்தக்கூடிய வலையமைப்பு கொண்ட வானலை வாங்கியைப் பயன்படுத்துவதோடு எல்-மற்றும் எஸ்-நுண்ணலை அலைவரிசைக் கற்றைகள் இரண்டிலும் செயல்படும். இடைவெளி கொண்ட வலையமைப்பு வானலைவாங்கி (ஆன்டென்டா) ஆஸ்ட்ரோ ஏ 1 ஏரோஸ்பேஸ் மூலம் வழங்கப்படும்.  
திட்டச் செலவில் இஸ்ரோவின் பங்கு சுமார் 788 கோடி ரூபாய் (93 அமெரிக்க டாலர்கள்) ஆகவும் நாசாவின் பங்கு சுமார் 1,118 மில்லியன் அமெரிக்க டாலர்களாகவும் இருக்கும்.
# நாசா-இஸ்ரோ தொகுவில்லை வீவாணி (நிசார்)

## ஏவுதல்

இந்த செயற்கைக்கோள் முதலில் மார்ச் 30, 2024 அன்று GSLV மார்க் II ஏவூர்தி மூலம் இந்தியாவில் இருந்து ஏவத் திட்டமிடப்பட்டது, ஆனால் தேவையான வன்பொருள் புதுப்பிப்பு காரணமாக அது மறு அறிவிப்பு வரும் வரை ஒத்திவைக்கப்பட்டது. இந்த சுற்றுப்பாதை சூரியனுக்கு ஒத்திசைவான, விடியல் முதல் அந்தி வரை இருக்கும் வகையிலானது. இத்திட்டத்தின் திட்டமிடப்பட்ட பணி ஆயுள் மூன்று ஆண்டுகள். இந்தச் செயற்கைக்கோள் ஜனவரி 2024 இல் முழுமையாக ஒருங்கிணைக்கப்பட்டு, ஏவுதலுக்கான தயாரிப்பில் அதன் இறுதி சோதனை மற்றும் பகுப்பாய்வைச் செய்து கொண்டிருந்தது. இருப்பினும், டைம்ஸ் ஆஃப் இந்தியாவுக்கு அளித்த பேட்டியில், இஸ்ரோ தலைவர் ஸ்ரீதர பணிக்கர் சோமநாத், NISAR-க்கான GSLV மார்ச்-ஏப்ரல் மாதத்திற்குள் கட்டமைக்கப்படும் என்றாலும், செயற்கைக்கோள் இன்னும் சோதனைகளுக்கு உட்பட்டு வருவதாகவும், ஏவுதல் சிறிது தாமதமாகலாம் என எதிர்பார்க்கிறோம் என்று கூறினார். ஏவூர்தியின் பயணத்தின் போது பிரதிபலிப்பான் எதிர்பார்த்ததை விட அதிக வெப்பநிலையை எதிர்கொள்ளக்கூடும் என்று சோதனைகள் கண்டறிந்தன, எனவே, அதிக வெப்பமடைவதற்கான அபாயத்தைக் குறைக்க பிரதிபலிப்புப் பூச்சு பூசுவதற்காக கலிபோர்னியாவில் உள்ள உற்பத்தியாளரிடம் அது திருப்பி அனுப்பப்பட்டுள்ளது.
# சந்திரகோணா சட்டமன்றத் தொகுதி

**சந்திரகோணா சட்டமன்றத் தொகுதி (**Chandrakona Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. இது ஆரம்பாக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# சந்திரகோணா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சவுத்ரி சொரோசி | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | கோசல் சத்யா | இந்தியப் பொதுவுடைமைக் கட்சி</br> |  |
| 1977 | உமாபதி சக்ரவர்த்தி | rowspan=8 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 |  |  |  |
| 1996 | குருபாத தத்தா |  |  |
| 2001 |  |  |  |
| 2006 |  |  |  |
| 2011 | சாயா தோலாய் |  |  |
| 2016 | rowspan=2 | அகில இந்திய திரிணாமுல் காங்கிரசு |  |
| 2021 | அருப் தாரா | } |  |
# கார்பெட்டா சட்டமன்றத் தொகுதி

**கார்பெட்டா சட்டமன்றத் தொகுதி** (Garbeta Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. கார்பெட்டா, ஜார்கிராம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கார்பெட்டா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | கோசு சுசாந்தா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | ஆசிசு சக்ரவர்த்தி (நந்தி) | rowspan=2 | அகில இந்திய திரிணாமுல் காங்கிரசு |
| 2021 | உத்தர சிங்க (அசுரா) | } |  |
# நகைக் கடன்

தங்க நகை மதிப்பில் அதிகபட்சம் 80% வரை தங்க நகைக் கடன் வழங்கலாம் மற்றும் நகைக் கடனுக்கான அசல் மற்றும் வட்டி முழுவதையும் செலுத்தி நகைக் கடனை மீட்டிய அடுத்த நாள் நகைக் கடன் பெறமுடியும் (நகைக் கடனை முழுவதும் மீட்காமல் அடமானக் காலத்தை அப்படியே நீட்டிக்க முடியாது) என்று இந்திய ரிசர்வ் வங்கி கூறி வந்த நிலையில், இந்திய வங்கிகள் மற்றும் வங்கி சாராத நிதி நிறுவனங்கள் தங்க நகை அடமானக் கடன் வழங்குவதற்கு, இந்திய ரிசர்வ் வங்கி 9 புதிய வரைவு விதிகள் செப்டம்பர் 2024இல் வெளியிட்டுள்ளது.அவைகள் பின்வருமாறு:
- தங்க நகை மதிப்பில் அதிகபட்சமாக 75% வரை மட்டுமே நகைக் கடன் வழங்கப்படும்.
- ஒரு நபர் அதிகபட்சமாக ஒரு கிலோகிராம் வரையிலான தங்க நகைகளை மட்டுமே அடமானம் வைக்க முடியும்.
- 22 காரட் அல்லது அதற்கு மேல் தரம் உள்ள தங்க நகைகளுக்கு மட்டுமே நகைக்கடன் வழங்க வேண்டும். 24 காரட் தங்க நகையாக இருந்தாலும் 22 காரட்டின் மதிப்பிலேயே எடையைக் கணக்கிட்டு கடன் வழங்க வேண்டும்.
- தங்க நகைகளுக்கு மட்டுமே நகைக் கடன்கள் வழங்கப்படும். தங்கக் கட்டிகளுக்கு கடன் வழங்கப்படாது.
- அடமானம் வைக்கப்படும் தங்க நகையின் உரிமையாளர் என்பதற்கான ஆதாரத்தை கடன் வழங்கும் நிறுவனத்திடம் சமர்ப்பிக்க வேண்டும். நகை வாங்கியதற்கான ரசீது (Receipt) இல்லாத பட்சத்தில், நகை தன்னுடையதுதான் என்பதை உறுதிப்படுத்துவதற்கான உறுதிமொழி பத்திரத்தை வங்கியிடம் நகைக் கடன் பெறுபவர் சமர்ப்பிக்க வேண்டும்.
- தங்க நகையின் தரம், தூய்மை ஆகியவை குறித்து கடன் பெறுபவருக்கு வங்கியில் இருந்து சான்று வழங்க வேண்டும். இதில் வங்கியும் கடன் பெறுபவரும் கையொப்பமிட்ட சான்றிதழின் நகல் வங்கியில் வைக்கப்பட வேண்டும்.
- தங்க நகைக்கடன் வழங்கும்போது கடன் தொடர்பான அனைத்து தகவல்களும் ஒப்பந்தத்தில் இடம்பெற்றிருக்க வேண்டும்.
- ஒரு நிறுவனம் நகைக்கடன் வழங்கும்போது தங்க நகைக் கடன் தொடர்பான அனைத்து தகவல்களும் நகைக் கடன் ஒப்பந்தத்தில் இடம்பெற்றிருக்க வேண்டும்.
- மருத்துவம் போன்ற அவசரத் தேவைகள் மற்றும் தொழில் /வணிக/வேளாண்மை முதலீட்டிற்கான செலவுகள் மீது மட்டுமே தங்க நகைக் கடன் வழங்க வேண்டும்
- தங்க நகைக்கடனை திருப்பிச் செலுத்திய உடன் 7 வேலை நாள்களில் நகையை வங்கி/வங்கி சாரா நிறுவனம் நகைக் கடன் பெற்றவரிடம் தங்க நகைகளை ஒப்படைக்க வேண்டும். அவ்வாறு ஒப்படைக்கவில்லையென்றால் அடுத்து வரும் ஒவ்வொரு நாளுக்கும் ரூபாய் ஐந்தாயிரம் வீதம் நகைக் கடன் வழங்கிய நிறுவனம் வாடிக்கையாளருக்கு அபராதம் செலுத்த வேண்டும்.
- நகைக் கடனின் தவணைக் காலம் 12 மாதங்கள் மட்டுமே. 12 மாதத்திற்கு மேல் தவணை தவறிய நகைகளை பொது ஏலத்துக்குக் கொண்டு செல்லும்போது அது குறித்து வாடிக்கையாளருக்குத் தெரியப்படுத்த வேண்டும். அவ்வாறு தெரிவிக்காவிட்டால் நகைக் கடன் வழங்கிய நிறுவனம் மீது வழக்கு தொடரலாம்.
- வெள்ளி நகைகளுக்கும் நகைக் கடன் வழங்கலாம்.999% தரத்தில் உள்ள வெள்ளி நகைகளுக்கு மட்டும் நகைக் கடன் வழங்க வேண்டும்..
# நகைக் கடன்

## நகைக் கடன் தொடர்பாக இந்திய அரசின் பரிந்துரைகள்

தங்க நகைக்கடன் தொடர்பாக இந்திய ரிசர்வ் வங்கியின் வரைவு விதிகளை மறு பரிசீலனை செய்ய வேண்டும் என பல்வேறு அரசியல் கட்சிகள், நகைக்கடன் நிறுவனங்கள், நுகர்வோர் அமைப்பினர் இந்திய அரசிடம் கோரிக்கைகள் விடுத்தனர். கோரிக்கைகளை தொடர்ந்து சில கட்டுப்பாடுகளை தளர்த்த ரிசர்வ் வங்கிக்கு இந்திய அரசு கீழ்கண்டவாறு பரிந்துரை செய்துள்ளது.அவைகள் பின்வருமாறு
:
- ரூபாய் 2 இலட்சத்திற்கும் குறைவான நகைக் கடன்களுக்கு ரிசர்வ் வங்கியின் விதிகளிலிருந்து விலக்கு அளிக்க வேண்டும்.
- நகைக் கடன்களுக்கான புதிய விதிகள் ரிசர்வ் வங்கி 1 சனவரி 2026 முதல் நடைமுறைப்படுத்த வேண்டும்.
- கூட்டுறவு சங்கங்கள் ரிசர்வ் வங்கியின் கட்டுப்பாட்டில் வராத காரணத்தால், ரிசர்வ் வங்கியின் கட்டுப்பாடுகள் கூட்டுறவு சங்கங்கள் வழங்கும் நகைக்கடன்களுக்கு பொருந்தாது.
# சால்பனி சட்டமன்றத் தொகுதி

**சால்பனி சட்டமன்றத் தொகுதி** (Salboni Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. சால்பனி, ஜார்கிராம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சால்பனி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | சிறீகாந்த் மகதா | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# கேசுபூர் சட்டமன்றத் தொகுதி

**கேசுபூர் சட்டமன்றத் தொகுதி** (Keshpur Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. கேசுபூர், கத்தல் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# கேசுபூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | ரசினி காந்த் தோல்தி | rowspan=3 | இந்திய தேசிய காங்கிரசு</br> |
| 1972 |  |  |  |
| 1977 |  |  |  |
| 1982 | குமார் இமான்சூ | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1987 |  |  |  |
| 1991 | நந்தா ராணி தால் |  |  |
| 1996 |  |  |  |
| 2001 |  |  |  |
| 2006 | ராமேசுவர் தோலோய் |  |  |
| 2011 |  |  |  |
| 2016 | செவ்லி சகா | rowspan=2 | அகில இந்திய திரிணாமுல் காங்கிரசு |
| 2021 | } |  |  |
# மெதினீப்பூர் சட்டமன்றத் தொகுதி

**மெதினீப்பூர் சட்டமன்றத் தொகுதி** (Medinipur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. இது மெதினிப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# மெதினீப்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | பங்கீம் பெகரி பால் | ஜனதா கட்சி |  |
| 1982 | காமக்யா கோசு | rowspan=6 | இந்தியப் பொதுவுடைமைக் கட்சி</br> |
| 1987 | காமக்யா சரண் கோசு |  |  |
| 1991 | காமக்யா கோசு |  |  |
| 1996 | பூர்ணேந்து சென்குப்தா |  |  |
| 2001 |  |  |  |
| 2006 | சந்தோசு ராணா |  |  |
| 2011 | மிருகேந்திர நாத் மைதி | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | சுனே மாலியா | } |  |
# பின்பூர் சட்டமன்றத் தொகுதி

**பின்பூர் சட்டமன்றத் தொகுதி** (Binpur Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜார்கிராம் மாவட்டத்தில் அமைந்துள்ளது. பின்பூர், ஜார்கிராம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.
# பின்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சியாம் சரண் முர்மு | அகில இந்திய ஜார்கண்ட் கட்சி |  |
| 1972 | சரேன் சோய்ராம் | rowspan=3 | இந்தியப் பொதுவுடைமைக் கட்சி</br> |
| 1977 | சம்புநாத் மந்தி |  |  |
| 1982 |  |  |  |
| 1987 | துர்கா துது | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1991 | நரேன் அன்சுதா | rowspan=2 | அகில இந்திய ஜார்கண்ட் கட்சி |
| 1996 |  |  |  |
| 2001 | சம்புநாத் மந்தி | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2006 | சுனிபாலா அன்சுதா | அகில இந்திய ஜார்கண்ட் கட்சி |  |
| 2011 | திபாகர் அன்சுதா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | ககேந்திரநாத் எம்பிராம் | rowspan=2 | அகில இந்திய திரிணாமுல் காங்கிரசு |
| 2021 | தேவநாத் அன்சுதா | } |  |
# தீஸ்தா ஆற்று நீர் பிணக்கு

**தீஸ்தா ஆற்று நீர் பிணக்கு (***Teesta Water Dispute*), தீஸ்தா ஆறு இந்தியாவின் சிக்கிம் மாநிலத்தில் உற்பத்தியாகி, மேற்கு வங்காளம் மற்றும் வங்காள தேசத்தில் பாயும் பிரம்மபுத்திரா ஆற்றுடன் கலக்கிறது. இதன் மொத்த நீளம் 414 கிலோமீட்டர் ஆகும்.  
தீஸ்தா ஆற்று பகிர்ந்து கொள்வது தொடர்பாக இந்தியாவிற்கும் வங்காளதேசத்திற்கும் இடையிலான புவிசார் அரசியல் பிணக்குகளை உள்ளடக்கியது. தீஸ்தா ஆற்று நீர் வடக்கு வங்காளதேசத்தின் வேளாண்மை மற்றும் நீர்ப்பாசனத்திற்கு முக்கியமானது. குறிப்பாக வடக்கு வங்காளதேசத்தில் தீஸ்தா ஆறு பலரின் வாழ்வாதாரத்தை வளப்படுத்துகிறது மற்றும் இரு நாடுகளுக்கும் இடையிலான பரந்த இராஜதந்திர உறவுகளில் ஒரு முக்கியக் காரணியாகும். இது கூட்டு நீர் மேலாண்மை உத்திகளின் அவசியத்தை அடிக்கோடிட்டுக் காட்டுகிறது.  
தீஸ்தா ஆற்று நீர் தொடர்பான பிணக்குகள் 1947ஆம் ஆண்டு இந்தியப் பிரிவினைக்குப் பிறகு தொடங்கியது. அப்போது திஸ்தான் நதியின் நீர்ப்பிடிப்பு பகுதிகள் இந்தியாவிற்கும், கிழக்கு பாகிஸ்தானுக்கும் இடையில் பிரிக்கப்பட்டது. 1971 ஆம் ஆண்டு வங்காளதேசம் சுதந்திரம் பெற்ற பிறகு இந்தப் பிரச்சினை மீண்டும் எழுந்தது. 1983ஆம் ஆண்டில், இரு நாடுகளுக்கும் இடையே ஒரு தற்காலிக நீர் பகிர்வு ஒப்பந்தம் செய்யப்பட்டது. இதன் மூலம் இந்தியாவிற்கு தீஸ்தா நதியின் நீரில் 39% மற்றும் வங்காளதேசத்திற்கு 36% வழங்கப்பட்டது. இருப்பினும் இந்த ஏற்பாடு நிரந்தர ஒப்பந்தமாக முறைப்படுத்தப்படவில்லை. அதன் பின்னர் விவாதங்கள் நடந்து வருகின்றது.  
வறண்ட காலங்களிலும் தீஸ்தா நீரில் 37.5% வங்கதேசத்துக்கு ஒதுக்க, 2011ஆம் ஆண்டில் முன்மொழியப்பட்ட வரைவு ஒப்பந்தத்திற்கு, மேற்கு வங்காள முதல்வர் மம்தா பானர்ஜியின் எதிர்ப்பு காரணமாக தீஸ்தா நதி நீர் ஒப்பந்தம் தடைப்பட்டது.
# தீஸ்தா ஆற்று நீர் பிணக்கு

## வரலாற்று சூழல்

நிலையான நீர் பகிர்வு ஒப்பந்தம் இல்லாததால், வங்கதேசத்தின் வடக்குப் பகுதிகளில் குறிப்பிடத்தக்க அளவில் நீர்பாசானப் பற்றாக்குறைக்கு வழிவகுத்துள்ளது. எனவே கோடைகாலங்களில் விவசாயம் மற்றும் வாழ்வாதாரத்தை பாதிக்கிறது. தீஸ்தா நீர் பிணக்கு 2000களின் முற்பகுதியில் தொடங்கியது. இந்தியாவும் வங்காளதேசமும் நீர் பகிர்வு ஒப்பந்தம் குறித்து பேச்சுவார்த்தை நடத்தியது.
# தீஸ்தா ஆற்று நீர் பிணக்கு

## புவிசார் அரசியல் முக்கியத்துவம்

தீஸ்தா நதி இந்தியாவிற்கும், வங்கதேசத்திற்கும் முக்கியமானது. சர்வதேச உணவுக் கொள்கை ஆராய்ச்சி நிறுவனத்தின் (IFPRI) கூற்றுப்படி, தீஸ்தா நதி நீர் பற்றாக்குறை காரணமாக வங்காளதேசம் ஆண்டுதோறும் சுமார் 1.5 மில்லியன் டன் அரிசி உற்பத்தியை இழக்கிறது. இந்தியாவின் மேற்கு வங்க மாநிலத்தில் தீஸ்தா ஆற்றின் குறுக்கே கட்டப்பட்டுள்ள *கசோல்டோபா* தடுப்பணையின் கட்டுமானத்தால், வங்காளதேசத்தில் தீஸ்தா ஆற்றின் நீர் வரத்து குறைந்துள்ளது. இதனால் இரு நாடுகளுக்கும் இடையிலான தீஸ்தா நதி நீர் பிணக்கு தீவிரமாகியுள்ளது.  
மேற்கு வங்காள மாநிலத்தில், தீஸ்தா நதி நீர்ப்பாசனம் மற்றும் மின் உற்பத்திக்கு இன்றியமையாதது. பல நீர்மின் திட்டங்கள் ஆற்றின் மேல் நீர்ப்பிடிப்புப் பகுதிகளில் அமைந்துள்ளது. வடக்கு மேற்கு வங்காள மாநிலத்தில் 6 மாவட்டங்கள் தீஸ்தா ஆற்று நீரைச் சார்ந்துள்ளது. தீஸ்தா ஆற்று நீர் பிணக்கால் வங்காளதேசம்-இந்தியா உறவுகள் பாதிக்க வாய்ப்புள்ளது.
# தீஸ்தா ஆற்று நீர் பிணக்கு

## வங்காளதேசத்தின் கோரிக்கை

கோடைக் காலங்களில் தீஸ்தா நீரின் ஓட்டம் வெகுவாக குறைவதால், தீஸ்தா நீரின் 50% பங்கை வங்காளதேசம் விரும்புகிறது.
# தீஸ்தா ஆற்று நீர் பிணக்கு

## இந்தியாவின் நிலைப்பாடு

தீஸ்தா ஆற்று நீர் பாயும் இந்தியாவின் மேற்கு வங்காள மாநிலம், தங்கள் சொந்த நீர்ப்பாசனத் தேவைகள் மற்றும் நீர் மின் உற்பத்தி குறித்த கவலைகளை மேற்கோள் காட்டி, வங்காளதேசத்திற்கு நீர் பங்கீட்டை அதிகரிப்பதை எதிர்க்கிறது.
# தீஸ்தா ஆற்று நீர் பிணக்கு

## சமீபத்திய முன்னேற்றங்கள்

2024 ஆம் ஆண்டில், வங்காளதேசத்தின் இந்திய ஆதரவு பிரதமர் சேக் அசீனா பதவி விலகியதை அடுத்து மீண்டும் தீஸ்தா நீர் பிணக்கு எழுந்தது. முகம்மது யூனுஸ் தலைமையிலான வங்கதேச இடைக்கால அரசு, தீஸ்தா நீர் பிரச்சினையில் இந்தியாவுடன் பேச்சுவார்த்தைகளை மீண்டும் தொடங்க முன்னுரிமை அளித்தார். வங்கதேசத்தின் இடைக்கால அரசின் நீர் வள ஆலோசகரான ரிஸ்வானா ஹசன், தீஸ்தா நீர் பகிர்வு ஒப்பந்தத்தை முன்னெடுப்பதில் வங்கதேசத்தின் உறுதிப்பாட்டை மீண்டும் உறுதிப்படுத்தினார்.
# தீஸ்தா ஆற்று நீர் பிணக்கு

## சவால்கள்

இந்தியாவில் தீஸ்தா ஆற்றின் தடுப்பணை திட்டம், மேற்கு வங்கத்தின் ஆறு வடக்கு மாவட்டங்களில் வேளாண்மைக்க்கான நீர்பாசானத்தை மேம்படுத்தவும் 67.50 மெகா வாட் புனல் மின்சாரம் உற்பத்தி செய்யவும் வடிவமைக்கப்பட்டுள்ளது. இந்த திட்டத்தில் தீஸ்தா தடுப்பணை, மகானந்தா தடுப்பணை மற்றும் விரிவான கால்வாய் அமைப்புகளும் அடங்கும்.  
வங்காளதேசத்தில் பாயும் தீஸ்தா ஆற்று நீர் விவசாயத்திற்கு இன்றியமையாததாக உள்ளது. இந்நீர் வங்க தேசத்தின் ஆறு வடக்கு மாவட்டங்களில் மில்லியன் கணக்கான விவசாயிகளை ஆதரிக்கிறது. முகமது யூனுசின் இடைக்கால அரசாங்கத்தின் கீழ், தீஸ்தா நீர் ஒப்பந்தம் புதுப்பிக்கப்பட வாய்ப்பு உள்ளது. இருப்பினும், இந்தியா மற்றும் சீனாவுடனான உறவுகளை சமநிலைப்படுத்துவதில் வங்காளதேசம் இராஜதந்திர சவால்களை எதிர்கொள்கிறது, குறிப்பாக சீனாவால் ஆதரிக்கப்படும் $1 பில்லியன் மதிப்பிலான டீஸ்டா நதி திட்டம் தொடர்பாக. சீனா உள்கட்டமைப்பு மேம்பாட்டை வழங்கும். அதே வேளையில், இந்தியா மூலோபாய பாதுகாப்பு தாக்கங்கள் குறித்து கவலை கொண்டுள்ளது மற்றும் பிராந்தியத்தில் சீனாவின் செல்வாக்கைக் கட்டுப்படுத்த இந்தியா முயல்கிறது.  
வங்காளப் படுகையில் வளர்ந்து வரும் புவிசார் அரசியல், பிராந்திய ஆதிக்கம் குறித்த கவலைகளை அமெரிக்கா வெளியுறவுச் செயலர் வெளிப்படுத்தினார். மேலும் பரந்த இந்தோ-பசிபிக் கட்டமைப்பிற்குள், வங்கதேசத்தின் மூலோபாய முக்கியத்துவத்தை அடிக்கோடிட்டுக் காட்டுகிறது.
# தீஸ்தா ஆற்று நீர் பிணக்கு

## இதனையும் காண்க

- காவிரி ஆற்று நீர்ப் பிணக்கு
# ஏஸ்

**ஏஸ்** (Ace) 2025ஆம் விஜய் சேதுபதி நடிப்பில் வெளிவந்த தமிழ் திரைப்படமாகும்.
# ஏஸ்

## நடிகர்கள்

- விஜய் சேதுபதி - போல்ட் கண்ணன்
- ருக்மணி வசந்த் - ருக்கு
- யோகி பாபு - அறிவு
- பி. எஸ். அவிநாஷ் - தர்மா
- பப்லு பிரித்திவிராஜ் - இராஜ துரை
- திவ்யா பிள்ளை - கல்பனா
- ரமேஷ் திலக் - சிதம்பரம் (சிறப்புத் தோற்றம்)
# ஏஸ்

## விமர்சனம்

ஆனந்த விகடன் வார இதழிலில் வந்த விமர்சனத்தில் "படத்தின் தலைப்பை உணர்த்தும் ‘ஏஸ்’ கார்டு விளையாட்டை (போக்கர்) காட்சிப்படுத்திய விதம், அந்த விளையாட்டைப் பற்றித் தெரியாதவர்களுக்கு குழப்பத்தை ஏற்படுத்தலாம் என்றாலும் புரிந்தவர்களுக்கு சுவாரஸ்யம் தரலாம்... தொழில்நுட்ப ரீதியாக நல்ல தரத்தில் இருக்கும் 'ஏஸ்', திரைக்கதை மற்றும் நகைச்சுவையில் சறுக்கி, சுவாரஸ்யம் குறைந்த போக்கர் ஆட்டமாக ஏமாற்றமளிக்கிறது." என்று எழுதினர். தினமலர் நாளிதழ், "மலேசியாவும், விஜய் சேதுபதியின் நடிப்பும் படத்திற்கு பிளஸ் ஆக அமைந்துள்ளது. ஒரு சில காட்சிகளை ரசிக்கும் படியாக கொடுத்திருக்கிறார் இயக்குனர். அதோடு யோகி பாபுவின் கவுன்டர் டயலாக் ஆங்காங்கே சிரிக்க வைக்கிறது. இதைத் தவிர திரைக்கதையில் எந்தவித புதுமையும் இல்லை. காட்சிகளில் சுவாரசியம் குறைவாக இருப்பதால் படத்தை ரசிக்க முடியவில்லை. இரண்டாம் பாதி நீண்ட தூரம் செல்வது போல தெரிகிறது" என்று எழுதி மதிப்பீடுகளை வழங்கினர்.
# பாந்தோயான் சட்டமன்றத் தொகுதி

**பாந்தோயான் சட்டமன்றத் தொகுதி** (Bandwan Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது புருலியா மாவட்டத்தில் அமைந்துள்ளது. பாந்தோயான், ஜார்கிராம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.
# பாந்தோயான் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | பெசுரா சுசந்தா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | ராசீவ் லோச்சன் சரேன் | rowspan=2 | அகில இந்திய திரிணாமுல் காங்கிரசு |
| 2021 | } |  |  |
# பல்ராம்பூர் சட்டமன்றத் தொகுதி, மேற்கு வங்காளம்

**பல்ராம்பூர் சட்டமன்றத் தொகுதி** (Balarampur Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது புருலியா மாவட்டத்தில் அமைந்துள்ளது. பல்ராம்பூர், புருலியா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பல்ராம்பூர் சட்டமன்றத் தொகுதி, மேற்கு வங்காளம்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | விக்ரம் துது | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | ரூப் சிங் மாசி | இந்திய தேசிய காங்கிரசு</br> |  |
| 2011 | சாந்திராம் மகதோ | rowspan=2 | அகில இந்திய திரிணாமுல் காங்கிரசு |
| 2016 |  |  |  |
| 2021 | பனேசுவர் மகதோ | பாரதிய ஜனதா கட்சி</br> | } |
# பாக்முந்தி சட்டமன்றத் தொகுதி

**பாக்முந்தி சட்டமன்றத் தொகுதி** (Baghmundi Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது புருலியா மாவட்டத்தில் அமைந்துள்ளது. பாக்முந்தி, புருலியா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பாக்முந்தி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | நேபாள் மகாதோ | rowspan=2 | இந்திய தேசிய காங்கிரசு</br> |
| 2016 |  |  |  |
| 2021 | சுசாந்த மகதோ | அகில இந்திய திரிணாமுல் காங்கிரசு | } |
# காவேரி நீர் பிணக்குகளுக்கான தீர்ப்பாயம்

**காவேரி நீர் பிணக்குகளுக்கான தீர்ப்பாயம்** (Cauvery Water Disputes Tribunal (சுருக்கமாக:**CWDT**), மாநிலங்களுக்கு இடையேயான நீர் தகராறு சட்டம், 1956 இன் கீழ் இத்தீர்ப்பாயம் சூன் 1990ஆம் ஆண்டில் இந்திய அரசால் நிறுவப்பட்டது..காவேரி ஆற்றின் கருநாடகம், தமிழ்நாடு, கேரளம் மற்றும் புதுச்சேரி மாநிலங்கள் நீரை பகிர்ந்து கொள்வது மற்றும் நீர் பங்கீட்டு பிணக்குகளை தீர்ப்பதற்காக 1990ஆம் ஆண்டில் இந்திய அரசால் நிறுவப்பட்டது. காவிரி ஆற்றின் படுகையிலுள்ள நான்கு மாநிலங்களுக்கு இடையேயான நீர் பங்கீடுகளை கோடிட்டுக் காட்டும் வகையில், இத்தீர்ப்பாயம் 2007ஆம் ஆண்டில் தனது இறுதித் தீர்ப்பை வெளியிட்டது. அதில் காவேரி ஆற்றை தேசிய சொத்தாக அறிவித்து தீர்ப்பு வழங்கியது. இந்தத் தீர்ப்பை எதிர்த்து இந்திய உச்ச நீதிமன்றத்தில் மேல்முறையீடு செய்யப்பட்டது. 2018ஆம் ஆண்டு காவேரிஆற்றை இந்திய தேசிய சொத்தாக அறிவித்த தீர்ப்பாயத்தின் தீர்ப்பை உச்ச நீதிமன்றமும் உறுதி செய்தது.
# காவேரி நீர் பிணக்குகளுக்கான தீர்ப்பாயம்

## வரலாறு

காவிரி நீர்ப் பங்கீடு குறித்து 1924ஆம் ஆண்டில் பிரித்தானிய இந்தியாவின் சென்னை மாகாண நிர்வாகத்திற்கும், மைசூர் சமஸ்தானத்திற்கும் இடையே ஏற்பட்ட ஒப்பந்தம், சர்ச்சையின் வரலாற்றில் ஒரு குறிப்பிடத்தக்க தருணமாகக் கருதப்படுகிறது.
# காவேரி நீர் பிணக்குகளுக்கான தீர்ப்பாயம்

## நோக்கம்

தமிழ்நாடு, கர்நாடகா, கேரளா மற்றும் புதுச்சேரி மாநிலங்களுக்கு இடையிலான காவேரி நீர் பங்கீடு செய்வதில் உள்ள பிணக்குகளைத் தீர்ப்பதே இத்தீர்ப்பாயம் நோக்கமாகும்.
# காவேரி நீர் பிணக்குகளுக்கான தீர்ப்பாயம்

## தீர்ப்பாயத்தின் இறுதித் தீர்ப்பு

.காவேரி நீர் பிணக்குகளுக்கான தீர்ப்பாயத்தின் முதல் கூட்டம் சூலை 1990இல் நடைபெற்றது.பிப்ரவரி 2007இல் வெளியிடப்பட்ட தீர்ப்பாயத்தின் தீர்ப்பின்படி, நான்கு மாநிலங்களுக்கு இடையே காவேரி நீர் பங்கீடுகளை அறிவித்து தீர்ப்பு வழங்கியது. இத்தீர்ப்பின்படி, ஒரு வருட வழக்கமான நீர் இருப்பான 740 TMC (1 tmcft is equivalent to: 1,000,000,000 cubic feet (28,000,000 m3) அடிப்படையில் நீர்ப் பங்கீடு செய்தது. அதன்படி, கர்நாடகாவிற்கு 284 டி எம் சி நீரும், தமிழ்நாட்டிற்கு 404 டி எம் சி நீரும், கேரளாவிற்கு 30 டி எம் சி நீரும், புதுச்சேரிக்கு 7 டி எம் சி நீரும் பங்கீடு செய்தது.
# காவேரி நீர் பிணக்குகளுக்கான தீர்ப்பாயம்

## உச்ச நீதிமன்றத் தீர்ப்பு

தீர்ப்பாயத்தின் இத்தீர்ப்பினை எதிர்த்து உச்ச நீதிமன்றத்தில் மேல் முறையீடு செய்யப்பட்டது. 2018ஆம் ஆண்டில் உச்ச நீதிமன்றம் தீர்ப்பாயத்தின் முடிவை உறுதிசெய்ததுடன், காவேரி நீர் பங்கீடு சரிவர பங்கீடப்படுகிறதா என்பதை கண்காணிக்க காவேரி நீர் மேலாண்மை ஆணையத்தை நிறுவ இந்திய அரசுக்கு உத்தரவிட்டு தீர்ப்பளித்தது.இனி வருங்காலங்களில் காவேரி நீர் குறித்த பிணக்குகள் காவேரி நீர் மேலாண்மை ஆணையமே முடிவுகள் எடுக்கும்.
# காவேரி நீர் பிணக்குகளுக்கான தீர்ப்பாயம்

## நடந்து கொண்டிருக்கும் சர்ச்சைகள்

தீர்ப்பாயத்தின் தீர்ப்பு மற்றும் உச்ச நீதிமன்றத்தின் தீர்ப்பு மற்றும் காவேரி நீர் மேலாண்மை ஆணையம் இருந்த போதிலும், மாநிலங்களுக்கு இடையே, குறிப்பாக கர்நாடக அரசு, தமிழ்நாட்டிற்கு காவேரி நீர் விடுவிப்பது தொடர்பாக சர்ச்சைகள் மற்றும் போராட்டங்கள் தொடர்ந்து எழுகின்றது.
# காவேரி நீர் பிணக்குகளுக்கான தீர்ப்பாயம்

## இதனையும் காண்க

- காவிரி ஆற்று நீர்ப் பிணக்கு
# செய்ப்பூர் சட்டமன்றத் தொகுதி, மேற்கு வங்காளம்

**செய்ப்பூர் சட்டமன்றத் தொகுதி** (Joypur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது புருலியா மாவட்டத்தில் அமைந்துள்ளது. செய்ப்பூர், புருலியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# செய்ப்பூர் சட்டமன்றத் தொகுதி, மேற்கு வங்காளம்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | தீரேந்திர நாத் மகதோ | அனைத்திந்திய பார்வார்டு பிளாக்கு |  |
| 2016 | சக்திபாத மகதோ | அகில இந்திய திரிணாமுல் காங்கிரசு |  |
| 2021 | நர அரி மகதோ | பாரதிய ஜனதா கட்சி</br> | } |
# காவிரி நீர் மேலாண்மை ஆணையம்

**காவிரி நீர் மேலாண்மை ஆணையம்** (*Cauvery Water Management Authority* (சுருக்கமாக:**CWMA**) என்பது கருநாடகம், தமிழ்நாடு, கேரளம், புதுச்சேரி ஆகிய காவிரி ஆறு பாயும் மாநிலங்களுக்கு இடையே காவிரி ஆற்றின் நீர் வளங்களை நிர்வகிக்க இந்திய அரசின் நீர் வள அமைச்சகத்தின் கீழ் சூன் 1, 2018 அன்று நிறுவப்பட்ட ஒரு ஒழுங்குமுறை அமைப்பாகும். இந்த ஆணையம் காவேரி நீர் பிணக்குகளுக்கான தீர்ப்பாயம், இந்திய உச்ச நீதிமன்றத் தீர்ப்பின்படி நிறுவப்பட்ட காவிரி நீர் மேலாண்மை ஆணையம் சமமான காவிரி நீர் விநியோகம், செயல்படுத்தலை உறுதி செய்கிறது.
# காவிரி நீர் மேலாண்மை ஆணையம்

## வரலாறு

1956ஆம் ஆண்டு மாநிலங்களுக்கு இடையேயான நதி நீர் தகராறுகள் சட்டத்தின் பிரிவு 6Aஇன் கீழ் வழங்கப்பட்ட அதிகாரங்களைப் பயன்படுத்தி, இந்திய அரசு சூன் 1, 2018 அன்று காவிரி நீர் தொடர்புடைய மாநில அரசுகளுடன் இணைந்து காவிரி நீர் மேலாண்மை ஆணையத்தை நிறுவியது.
# காவிரி நீர் மேலாண்மை ஆணையம்

## செயல்பாடுகள்

### காவிரி நீர் சேமிப்பு, நியமனம், ஒழுங்குமுறை மற்றும் கட்டுப்பாடு

- காவிரி நதியின் நீர் வளங்களின் சேமிப்பு, பங்கீடு, ஒழுங்குமுறை மற்றும் கட்டுப்பாட்டை காவேரி நீர் மேலாண்மை ஆணையம் மேற்பார்வையிடுகிறது.
- காவேரி ஆற்றின் நீர்த்தேக்க செயல்பாடுகள் மற்றும் நீர் வெளியீடுகளை மேற்பார்வையிடுதல்:
- காவேரி ஆற்றின் நீர்த்தேக்கங்களின் செயல்பாட்டைக் கண்காணித்து, காவேரி நதி நீர் தீர்ப்பாயத்தின் தீர்ப்பின்படி நீர் வெளியீட்டை மேற்பார்வையிடுகிறது.
# காவிரி நீர் மேலாண்மை ஆணையம்

## செயல்பாடுகள்

### நதிப் படுகையில் உள்ள துயர சூழ்நிலைகளை அடையாளம் காணுதல்

காவிரி நதிப் படுகையில் நீர் பற்றாக்குறை அல்லது துயர சூழ்நிலைகளை இவ்வாணையம் கண்டறிந்து குறைகளை களைகிறது.
# காவிரி நீர் மேலாண்மை ஆணையம்

## செயல்பாடுகள்

### தீர்ப்பாயத்தின் தீர்ப்பை செயல்படுத்துவதை உறுதி செய்தல்:

- காவிரி நீர் பிணக்குகளுக்கான தீர்ப்பாயத்தின் தீர்ப்பை சரியாக செயல்படுத்தப்படுவதை உறுதி செய்வதே இவ்வாணையத்தின் முதன்மைப் பொறுப்பாகும்.
# காவிரி நீர் மேலாண்மை ஆணையம்

## செயல்பாடுகள்

### ஒருங்கிணைந்த முறையில் முக்கியமான நீர்த்தேக்கங்களை இயக்குதல்

காவிரி நதிப் படுகையில் உள்ள முக்கியமான நீர்த்தேக்கங்களின் செயல்பாடுகளை இந்த ஆணையம் ஒருங்கிணைக்கிறது. இதனால் திறமையான நீர் மேலாண்மை உறுதி செய்யப்படுகிறது.
# காவிரி நீர் மேலாண்மை ஆணையம்

## இதனையும் காண்க

- காவிரி ஆற்று நீர்ப் பிணக்கு
- காவேரி நீர் பிணக்குகளுக்கான தீர்ப்பாயம்
# ஏழூர் செட்டி

**ஏழூர் செட்டி** (*Elur Chetty*) என்பது தென்னிந்தியாவில் வாழும் தமிழும், மலையாளமும் பேசும் இந்து நகரத்தார் செட்டியார் சமூகமாகும். இவர்கள் கன்னியாகுமரி மாவட்டத்தில் வசிப்பதாலும், அருகிலுள்ள இடங்கள் கேரளம் என்பதாலும், அவர்கள் தமிழ், மலையாளம் மற்றும் தமிழ் கலந்த மலையாள மொழியை பேசுகிறார்கள்.  
இவர்கள் முதலில் தஞ்சாவூர் மாவட்டத்திலுள்ள காவேரிப்பூம்பட்டினத்திலிருந்து குடிபெயர்ந்து, கன்னியாகுமரி மாவட்டத்தில் வந்து குடியேறியவர்கள். இவர்களை 'ஏழூர் செட்டு / ஏலூர் செட்டி / ஏழூர் செட்டி நகரத்தார் / ஏழூர் செட்டியார்' என்றும் அழைப்பார்கள்.
# ஏழூர் செட்டி

## ஏழு ஊர்

“ஏழு ஊர்” என்ற சொல்லிலிருந்தே இவர்களின் பெயர் உருவானது. அந்த ஏழு ஊர்கள் தென் தமிழகத்தின், கன்னியாகுமரி மாவட்டத்தில் உள்ள இடங்களாகும்.  
- இரணியல், கோட்டாறு
- திருவிதாங்கோடு
- பத்மநாபபுரம்
- குளச்சல்
- கணபதிபுரம்
- மிடாலம்
- பறக்கை  
ஏழூர் செட்டி சங்கம் 1952-ம் ஆண்டு ஏரணியிலில் அலுவலகத்துடன் பதிவு செய்யப்பட்ட சங்கமாகத் தொடங்கப்பட்டது. இதற்கு முன், 1935-ம் ஆண்டு (1100 வைகாசி 29) “அகில திரவாங்கூர் ஏழூர் செட்டு சமூக மைய சங்கம்” என ஆரம்பிக்கப்பட்டது.  
1993 ஆம் ஆண்டு, மண்டல் ஆணையத்தின் பரிந்துரையின்படி, சமூக மற்றும் பொருளாதார பின் தங்கிய நிலையை கருத்தில் கொண்டு, ஏழூர் செட்டிகள் தமிழ்நாடு மற்றும் கேரளத்தில் பிற்படுத்தப்பட்ட வகுப்பாக (OBC) வகைப்படுத்தப்பட்டனர்.  
இந்த சமூகத்தைச் சேர்ந்தவர்கள் “செட்டி” எனும் பொது பெயருக்குள் வருகிறார்கள். ஏழூர் செட்டிகள் ஒருகாலத்தில் வணிகத்தைச் செய்த சமூகமாக இருந்தார்கள்.
# ஏழூர் செட்டி

## ஏழூர் செட்டி வழிபடும் மற்றும் பராமரிக்கும் முக்கிய கோவில்கள்

ஓடுப்பரை நகர் அம்மன் கோவில் என்பது ஏழூர் செட்டி சமூகத்தின் சமூகக் கோவிலாகும். இந்தக் கோவில் ஏரணியல் (இரணியசிம்ம நல்லூர்) அருகில் அமைந்துள்ளது. ஒவ்வொரு மாதமும் தமிழ் மாதப்படி கடைசி ஞாயிற்றுக்கிழமையில் பூஜைகள் நடத்தப்படுகின்றன. பூஜை நடைபெறும் தேதி தமிழ் பஞ்சாங்கத்தின் அடிப்படையில் உறுதி செய்யப்படுகிறது.
# ஏழூர் செட்டி

## தமிழ்நாடு அரசு இடவொதுக்கீட்டுப் பட்டியலில் கொடுக்கப்பட்டுள்ள நகரத்தார், செட்டி மற்றும் செட்டியார் இனக்குழுவின் பட்டியல்

- செட்டு அல்லது செட்டி (கோட்டார் செட்டி, ஏலூர் செட்டி, பாத்திரச் செட்டி, வேலூர் செட்டி, புதுக்கடை செட்டி உட்பட) (கன்னியாகுமரி மாவட்டத்திலும், தென்காசி வட்டம் செங்கோட்டை வட்டத்திலும்)
- 501 செட்டியார் (701)
- அருவியூர் நகரத்தார் - அரியூர்ச் செட்டியார் (அரிவையூர்ச் செட்டியார், அரியூர் நகரத்தார்) (706)
- ஆரிய வைசியச் செட்டியார் (கோமட்டிச் செட்டியார், ஆரிய வைசியர், வைசியச் செட்டியார்) (709)
- பலிஜா நாயுடு (பலிஜா செட்டியார்) (710)
- பேரி செட்டியார் (711)
- சோழபுரம் செட்டியார் (714)
- கொங்குச் செட்டியார் (728)
- கோட்டைப்புரச் செட்டியார் (733)
- கோட்டைப்புர வைசியச் செட்டியார் (734)
- மஞ்சுபுத்திரச் செட்டியார் (மஞ்சுபுத்தூர்ச் செட்டியார்) (737)
- நாட்டுக் கோட்டைச் செட்டியார் (நாட்டுக்கோட்டை நகரத்தார்) (743)
- சைவச் செட்டியார் (751)
- திருவெள்ளறைச் செட்டியார் (758)
- உலகமாபுரம் செட்டியார் (761)
- அகரம் வெள்ளாஞ்செட்டியார்
- கற்பூர செட்டியார்
- காசுக்கார செட்டியார்
- பன்னிரண்டாம் செட்டியார் அல்லது உத்தமச் செட்டியார்
- வல்லநாட்டு செட்டியார்
- வாணியர், வாணியச் செட்டியார் (கண்டல், கனிகா, தெலிகுலா, செக்கலார் உட்பட)
- வெள்ளாஞ்செட்டியார்
- கொங்குச் செட்டியார் (கோயம்புத்தூர் மற்றும் ஈரோடு மாவட்டம் மாவட்டங்களில் மட்டும்)
- சாத்துச் செட்டி (தெலுங்குச் செட்டி, இருபத்து நான்கு மனைத் தெலுங்குச் செட்டி உட்பட
- சுந்தரம் செட்டி
- வயநாடு செட்டி (நீலகிரி மாவட்டம்)
- குறு உறனி செட்டி
- மவுண்டாடன் செட்டி
- சோழிய செட்டி
- தெலுங்குப் பட்டி செட்டி
- வலையர் (செட்டிநாடு வலையர் உட்பட)
- காயல் செட்டி (725)
# சேர்வலாறு அணை

**சேர்வலாறு அணை** என்பது இந்தியா தமிழ்நாடு மாநிலத்தின் திருநெல்வேலி மாவட்டத்திலுள்ள ஓர் அணையாகும். இதன் கொள்ளளவு 1.225 மில்லியன் கன அடியாகும் (156 அடி உயரம்). 1985-ஆம் ஆண்டு இவ்வணை கட்டி முடிக்கப்பட்டது.
# சேர்வலாறு அணை

## அமைவிடம்

கடல் மட்டத்திலிருந்து சுமார் 265.79 மீ. உயரத்தில், என்ற புவியியல் ஆள்கூறுகள் கொண்டு பாபநாசம் பகுதியில், சேர்வலாறு அணை அமைந்துள்ளது.
# மாலிப்டினம் நைட்ரைடு

**மாலிப்டினம் நைட்ரைடு** (*Molybdenum nitride*) என்பது Mo<sub>2</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மாலிப்டினமும் மற்றும் நைட்ரசனும் சேர்ந்து இந்த இருமச் சேர்மம் உருவாகிறது. தாண்டல் உலோக நைட்ரைடுகளின் குடும்பத்தைச் சேர்ந்ததாக இச்சேர்மம் வகைப்படுத்தப்படுகிறது. ஒரு வினையூக்கியாகவும் பூச்சுப் பொருளாகவும் பயன்படுத்துவதற்கு பயனுள்ளதாக இருக்கும் பண்புகளை வெளிப்படுத்துகிறது.
# மாலிப்டினம் நைட்ரைடு

## பண்புகள்

Mo2N பொதுவாக அறுகோணம் (hcp) மற்றும் கனசதுர (fcc) கட்டமைப்புகள் உட்பட பல படிக வடிவங்களில் உள்ளது. இதன் பண்புகள் தொகுப்பு முறை, விகிதவியல் தன்மை மற்றும் படிக அமைப்பு போன்ற காரணிகளைப் பொறுத்து மாறுபடும். மாலிப்டினம் நைட்ரைடின் பொதுவான பண்புகள் பின்வருமாறு:
- உயர் உருகுநிலை
- நல்ல வெப்ப நிலைப்புத்தன்மை
- உயர் மின்கடத்துதிறன் மற்றும் மின்தடைத்திறன்
- அம்மோனியா உற்பத்தி மற்றும் ஐதரோ ஆக்சிசன் நீக்க வினைகள் உள்ளிட்ட வேதிவினைகளில் வினையூக்கியாகச் செயல்படுகிறது.
- இயக்கவியல் கடினத்தன்மை மற்றும் தேய்மான எதிர்ப்பு, பூச்சு பயன்பாடுகளுக்கு ஏற்றதாக அமைகிறது.
# மாலிப்டினம் நைட்ரைடு

## தயாரிப்பு

மாலிப்டினம் நைட்ரைடை பல்வேறு முறைகள் மூலம் தயாரிக்க முடியும்.  
நேரடி நைட்ரைடேற்றம்: மாலிப்டினம் உலோகம் உயர்ந்த வெப்பநிலையில் நைட்ரசன் வாயுவுடன் வினைபுரிந்து Mo<sub>2</sub>N சேர்மத்தை உருவாக்குகிறது.  
அம்மோனியா  
வேதியியல் நீராவி படிவு: மாலிப்டினம் நைட்ரைடு மெல்லிய படலங்கள் மற்றும் பூச்சுகளை வெப்ப வேதியியல் நீராவி படிவு அல்லது பிளாசுமா-மேம்படுத்தப்பட்ட வேதியியல் நீராவி படிவு போன்ற வேதியியல் நீராவி படிவு நுட்பங்களைப் பயன்படுத்தி அடி மூலக்கூறுகளில் மாலிப்டினம் நைட்ரைடைப் படிய வைக்கலாம்.
# மாலிப்டினம் நைட்ரைடு

## பயன்கள்

அம்மோனியா தயாரித்தல் உட்பட பல்வேறு தொழில்துறை செயல்முறைகளில் மாலிப்டினம் நைட்ரைடு ஒரு வினையூக்கியாகப் பயன்படுத்தப்படுகிறது. மாலிப்டினம் நைட்ரைடு அம்மோனியா தொகுப்புக்கான ஏபர்-போசு செயல்பாட்டில் வினையூக்க செயல்பாட்டை வெளிப்படுத்துகிறது. அங்கு இது வழக்கமான இரும்பு அடிப்படையிலான வினையூக்கிகளுக்கு மாற்றாக செயல்படுகிறது.
# புருலியா சட்டமன்றத் தொகுதி

**புருலியா சட்டமன்றத் தொகுதி** (Purulia Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது புருலியா மாவட்டத்தில் அமைந்துள்ளது. இது புருலியா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# புருலியா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சாத் குமார் முகர்ஜி | rowspan=2 | இந்திய தேசிய காங்கிரசு</br> |
| 1972 |  |  |  |
| 1977 | மகாதேவ் முகர்ஜி | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1982 | சுகுமார் ராய் | இந்திய காங்கிரசு (சோசலிஸ்ட்) |  |
| 1987 | மம்தா முகர்ஜி | rowspan=5 | இந்தியப் பொதுவுடமைக் கட்சி (மார்க்சிஸ்ட்)</br> |
| 1991 |  |  |  |
| 1996 |  |  |  |
| 2001 | நிகில் முகர்ஜி |  |  |
| 2006 |  |  |  |
| 2011 | கே.பி.சிங் தியோ | அகில இந்திய திரிணாமுல் காங்கிரசு |  |
| 2016 | சுதிப் குமார் முகர்ஜி | இந்திய தேசிய காங்கிரசு</br> |  |
| 2021 | பாரதிய ஜனதா கட்சி</br> | } |  |
# நியாலியா டியாங்கோங்கென்சிஸ்

***நியாலியா* டியாங்கோன்ஜென்சிஸ்** (*Niallia tiangongensis*) என்பது சைட்டோபாகிலேசி குடும்பத்திற்குள் உள்ள நியாலியா இனத்தைச் சேர்ந்த கிராம்-பாசிட்டிவ், உயிர்வளிநாட்ட, சிதல் விதை உருவாக்கும், கோல் வடிவ பாக்டீரியா ஆகும். மே 2023 இல் சீனாவின் ஷென்சோ-15 பயணத்தின் போது தியேன்குங் விண்வெளி நிலையத்தில் சேகரிக்கப்பட்ட மேற்பரப்பு மாதிரிகளிலிருந்து இது முதன்முதலில் தனிமைப்படுத்தப்பட்டது. மரபணு மற்றும் தோற்ற வகை பகுப்பாய்வுகளைத் தொடர்ந்து 2025 ஆம் ஆண்டில் இந்த இனம் முறையாக விவரிக்கப்பட்டது.
# நியாலியா டியாங்கோங்கென்சிஸ்

## கண்டுபிடிப்பு

என். டியாங்கோங்கென்சிஸின் கண்டுபிடிப்பு விண்வெளி வாழ்விடங்களில் நுண்ணுயிர் சமூகங்களைக் கண்காணிப்பதன் முக்கியத்துவத்தை அடிக்கோடிட்டுக் காட்டுகிறது. இத்தகைய நுண்ணுயிரிகளின் தழுவல்களைப் புரிந்துகொள்வது நீண்ட கால பயணங்களின் போது விண்வெளி வீரர்களின் ஆரோக்கியம் மற்றும் விண்கல ஒருமைப்பாட்டிற்கு சாத்தியமான அபாயங்களைத் தணிப்பதற்கான உத்திகளைத் தெரிவிக்கலாம்.